Source: http://www.frissujsag.ro/osszeferhetetlen-dorel-coica/
Timestamp: 2018-07-22 05:08:46
Document Index: 2460811

Matched Legal Cases: ['bíróság ', 'bíróság ', 'bíróság ', 'Bíróság ', 'Bíróság ', 'bíróság ']

Összeférhetetlen Dorel Coica | Friss Újság
Összeférhetetlen Dorel Coica
Utoljára módositva: 2014-06-03 16:22:03
A Nagyváradi Táblabíróság egyik bírónőjének ma kihirdetett döntése értelmében Dorel Coica polgármesterként való ténykedése összeférhetetlen az Apaserv Rt. közgyűlésében betöltött tisztségével. Biztosra vehető, hogy Coica fellebbezni fog.
Etikátlan magatartásra és a háttérben megbúvó anyagi érdekekre, azaz tiltott összefonódásra hivatkozva a Nagyváradi Táblabíróság egyik legutóbbi döntésében összeférhetetlenséget állapított meg Dorel Coica polgármesteri tisztsége és az Apaserv Rt. Közgyűlésében betöltött tisztsége között.
A feljelentést hónapokkal korábban az Országos Feddhetetlenségi Ügynökség (ANI) tette meg, az ügy tárgyalására most került sor. A Nagyváradi Táblabíróság döntése nem végleges, úgy tudjuk, Dorel Coica ügyvédje már írja is a fellebbezést, az ügyet a bukaresti Legfelsőbb Bíróság és Semmítőszék elé viszik.
Stefan Ressler ügyvéd szerint — aki ha ebben az ügyben nem is, de több hasonló, folyamatban lévő ügyben érdekképviseletet vállalt —, ha a Legfelsőbb Bíróság elutasítaná Coica fellebbezését és helyt adna az ANI összeférhetetlenségi feljelentésének, a polgármester még mindig továbbléphet, és az Alkotmánybíróság elé viheti ügyét. Ressler véleménye szerint nagyjából másfél évig húzódhat az ügy a jogerős, végleges és végrehajtandó döntés meghozataláig.
A közigazgatási törvény rendelkezései szerint ha egy polgármester esetében jogerősen is összeférhetetlenséget állapítanak valamely cég, gazdasági társaság stb.vezetőtestületében, illetve döntéshozó szervében való részvétele miatt, akkor a prefektus egy határozattal felmenti tisztségéből az illető elöljárót, és amint megszűnik mandátuma, az alpolgármesterek veszik át a munkáját a következő helyhatósági választásokig. Nem bevett szokás az, hogy előrehozott választásokat írjanak ki ilyen esetben.
Râmnicu Vâlcea polgármesterét fogadta Coica (2013-11-15)
Annak a módozatait keresték a Râmnicu Vâlcea-i polgármester kétnapos szatmárnémeti látogatása során, hogy hogyan lehet polgármesterként nehéz...
Ígéret van, pénz is lesz? (2013-05-30)
Bukarestben járt kedden Dorel Coica szatmárnémeti polgármester, ahol állítása szerint mindenki pozitívan állt hozzá a beruházási tervekhez. „Teljes...
A megyeközpont nem fejlődik a lakosok szerint (2013-04-08)
Legtöbb téren stagnálást érzékelnek a szatmárnémetiek a Dorel Coica megválasztása óta eltelt időben. Nem kapna még hetes osztályzatot sem...